text: Fra rød til blå politik 
  03 juli 2012 kl. 08.12
  Charlotte Juhl Andersen er hoppet fra Socialdemokratiet til Radikale Venstre i Horsens Byråd.
  
  Hun begrunder sit nye politiske standpunkt med en utilfredshed med topstyring i det socialdemokratiske parti. 
  - Jeg har gennem længere tid overvejet et skifte, fordi jeg oplever, at jeg i den socialdemokratiske gruppe i Horsens Byråd stort set er sat uden for indflydelse. Det har ikke været velset at stille spørgsmål ved de holdninger, Socialdemokratiet skulle udtrykke, fortæller Charlotte Juhl Andersen.
  